**Základná umelecká škola Bojnice, Sládkovičova 12, 972 01 Bojnice**

kontakt: 0902 913 203**,e mail: zusvbojniciach@zusvbojniciach.sk,www.zusbojnice.edupage.org**

**Organizuje v školskom roku 2023/2024**

**Celoslovenskú klavírnu súťaž  modernej hudby**

**pre žiakov základných umeleckých škôl**

**PIANO V MODERNOM RYTME BOJNICE 2023**

**Súťaž sa uskutoční pod záštitou  primátora mesta Bojnice  MVDr. Ladislava Smatanu**

Vyhlasovateľ:    Ministerstvo školstva, vedy, výskumu a športu Slovenskej republiky
Usporiadatelia:  Základná umelecká škola Bojnice, OZ Naše talenty, Mesto Bojnice,

 Kultúrne centrum Bojnice

**Termín a miesto: 25. október 2023 ZUŠ Bojnice**

**Poslanie súťaže:**

Celoslovenská klavírna súťaž modernej -populárnej hudby pre žiakov základných umeleckých škôl „Piano v modernom rytme“ (ďalej len „súťaž“) prispieva k obohateniu výchovno-vzdelávacieho procesu v základných umeleckých školách (ďalej len „ZUŠ“).

 1.Poslaním súťaže je vyhľadávať a prezentovať mladé talenty v klavírnej hre v oblasti modernej hudby z radov žiakov ZUŠ.

 2.Podporuje súťaživosť žiakov, na pomáha rozvíjať ich talent, osobnú zodpovednosť a oboznamuje ich so špecifikami interpretácie skladieb tanečnej, populárnej i džezovej klavírnej hudby.

 3.Umožňuje  prezentovať modernú hudbu komponovanú pre klavír a reagovať na zvýšený záujem žiakov o uvedený žáner. Prispieva k obohateniu vyučovacieho procesu v klavírnom oddelení v ZUŠ.

 4.Umožňuje pedagogickým zamestnancom ZUŠ spätne využívať poznatky získané na súťažiach na skvalitnenie výchovno-vzdelávacieho procesu.

 5.Prispieva k účelnému a efektívnemu využívaniu voľného času žiakov.

**Podmienky súťaže**:

\* Klavírna súťaž je zameraná na interpretáciu skladieb tanečnej, populárnej i džezovej hudby. Povolené sú rôzne, i vlastné úpravy vyššie uvedených štýlov. Zúčastniť  sa môžu žiaci ZUŠ do 19 rokov. Účinkujúcich vysielajú školy na základe vlastného výberu.

\* Hra spamäti je podmienkou pri sólovej hre, pri štvorručnej hre sa nevyžaduje. Počet skladieb je ľubovoľný, najmenej 2 rôzneho charakteru  a od rôznych skladateľov uvedených štýlov.

**\*** Súťaž bude prebiehať na kvalitných elektrických klavíroch. Môže sa používať iba zvuk klavíra, prípadne E.piana,(nie Organ,Strings a podobne).

\* Výkony účinkujúcich bude posudzovať porota zložená z vynikajúcich pedagógov a interpretov.

\* Ocenenie interpretácií bude hodnotené formou pásiem.

**TERMÍN ODOSLANIA PRIHLÁŠOK A ZAPLATENIA ÚČASTNÍCKEHO POPLATKU**

**do 30.9. 2023**

**Zmeny** v zaslaných prihláškach je možné uskutočniť do **5.10.2023**

**Prihláška** s nárokom na vrátenie poplatku sa dá stornovať do **15.10.2023**

Po tomto termíne, v prípade vašej neúčasti účastnícky poplatok nie je možné vrátiť.

**UPOZORNENIE!!!**

**ZMENY MAILOM SA NEAKCEPTUJÚ!!!**

Všetky ZMENY alebo STORNO ÚČASTI - prosíme uskutočniť znovu vyplnením prihlášky na internete - do poznámky napísať ZMENA ; pri stornovaní účasti uveďte v prihláške meno žiaka, pedagóga, názov ZUŠ, do ostatných koloniek vpíšte 0 (nulu) a do poznámky - STORNO ÚČASTI

**Účastnícky poplatok: žiak - 16,- €, pedagóg - 16,-€**

  Žiak, ktorý súťaží v sólovej aj v štvorručnej hre zaplatí v štvorručnej hre len polovičnú výšku poplatku – spolu (24 €) V cene poplatku je zahrnutý obed a náklady. Cestovné náklady hradí účastníkovi vysielajúca organizácia.

Účastnícky poplatok prosíme uhradiť na **SK73 0900 0000 0051 6249 5926**

názov účtu: Naše talenty, Sládkovičova 12, Bojnice./ **do 30.9.2023**

Do správy pre prijímateľa uveďte : názov súťaže „PIANO“ a adresu vysielajúcej ZUŠ.

V prípade vyššieho počtu prihlásených súťažiacich si organizátor súťaže vyhradzuje právo na úpravu počtu žiakov prihlásených z jednej ZUŠ.

Po termíne uzávierky festivalu budú uverejnené podrobnosti a organizačné pokyny na internetovej stránke  www.zusbojnice.edupage.org

Kontakt:

Ondovčinová Katarína DiS.art.: 0905977 322

**Zadelenie do kategórií:**

**Sólová hra**

**I.  kategória              do 11 rokov     do   3 minút**

**II.  kategória             od 12 do 14 rokov do   5 minút**

**III. kategória             od 15 do 17 rokov do   7 minút**

**IV. kategória             od 18 do 19 rokov            do   8 minút**

**Štvorručná hra**

**I. kategória                do 12 rokov         do  4 minút**

**II.  kategória             od 13 do 15 rokov do  6 minút**

**III. kategória             od 16 do 19 rokov do 7 minút**

Pri štvorručnej hre sa žiaci zaradia do kategórií na základe priemeru rokov narodenia obidvoch účinkujúcich.

Napríklad :12 + 14 ročný = 26:2= 13 rokov

 **Mgr.art. Jozef Baláž
                                                                      riaditeľ ZUŠ  Bojnice**